Taiteilijalle (Leino)
Saakoon aina Suomen maassa
 arvon ynnä kunnian
 taideniekan työ ja tarmo,
 mieli miehen vapahan!
 Suomen laulu, Suomen voima,
 laulun ilma, ihanteet!
 Kauneutta kansan hengen
 soikoon Suomen kanteleet!

 Niin se syntyi Suomen taide
 niinkuin kukka luona jään,
 niin se kasvoi Suomen taide
 niinkuin tammi tasapää,
 niin se kukkii Suomen taide
 niinkuin keto kesäinen,
 niin se voittaa Suomen taide
 niinkuin voima ukkosen.